Arbana Hajredinaj

ARBANA HAJREDINAJ

U lind në Prishtinë, Kosovë. Ka diplomuar në Matematikë e mě vonë edhe në Pikturë ku përfundoi edhe studimet master. Me ekspozitat e saj personale është paraqitur në Ekspozitën ndërkombetare në Oslo, Norvegji, pastaj në Galerinë Kombëtare të Kosovës, Prishtinë, Kosově, Galerinë e Artit, Tiranë, Shqipëri, Galeria e MKRS-Prishtinë (Kosovë), Kurse me ekspozita kolektive në GKA, Tiranë, Shqipëri, Bienali i Artit, Muzeu LNN, Guajaquil, Ekuador, Muzeu i Artit, Turqi, Muzeu Bashkěkohor i Artit Nikozi, Qipro, Çmimi Global i Artit-Oskar per Artin Vizual - Dubai (EAU), AMATERAS FOUNDATION-National Building- Sofia (Bullgari), Muzeu i Makinerisë - Bocholt, Gjermani, Bienalia e 54-të e Venedikut - Pavilioni Virtual i Kosovës-Venedik (ltali), PAPER ART- NB- Sofie (Bullgari), Hibiya Art Gallery-Tokio  dhe Kobe(Japoni). Me 2017 ishte e nominuar pér Çmimin Global të Artit në Dubai (UAE). Gjithashtu ka qenë kuratore e disa ekspozitave.

Puna e Arbana Hajredinaj ka një aspekt te nje ditari të ndjenjave. shqetësimeve, traumave të jetes moderne, jetés dhe realitetit në vend. Bota e saj e artit është midis ndjenjave dhe idesé né kontekst me përmbajtjen aktuale të realitetit të jetës.

Ekspozitat Personale:

"ATJE NISI"- (video instalacion) -2008- për nder të Shpalljes së Pavarësisë së Kosovës-Galeria e Arteve-Prishtinë/Kosovë

“HOMAZH PËR BABAIN”-(video instalacion) -2005- Galeria e Departamentit të Kulturës-Prishtinë

“FEMRAT NGA MARSI” -2003 – Galeria e Arteve-Vizioni 2000– Gjakovë

“ASGJE NUK ËSHTË E PËRSOSUR”-(Video Instalacion) -2002– Galeria e Depar. të Kulturës-Prishtinë

“ARTI IM” –2001– USAID–Prishtinë

“FUNDI I DITËVE DHE NJË FILLIM I RI”-(Performance) –2001- (Instituti Albanologjik)–Prishtinë

Në vitin 2019 në Galerinë Kombëtare të Kosovës u hap ekspozita ndërkombëtare - Burrneshat - në bashkëpunim me Këshillin Britanez ku Arbana mori pjesë me një video instalacion:  

Titulli: 30%

Teknika: Video Installation,

Artist: Arbana Hajredinaj

Arbana Hajredinaj artiste dhe gazetare e artit për stacionin publik televiziv, përdor veprime të ngjashme me rituale në punën e saj dhe një nga këto veprime rishfaqet në të tri performanca të saja. Rituali zhvillohet nga një person që mbanë një fletë të bardhë të mbështetur mbi fytyrë duke u përpjekur të gjurmojë skajet e fytyrës me një laps. Rezultati nuk është asnjëherë i njëjtë, andaj artistja me këtë vë në pyetje shumë aspekte të shoqërisë sonë dhe përceptimin e saj të individit. Ajo vë në pikëpyetje ngjashmërinë e figurës që kemi për veten tonë dhe atë që shoqëria ka për ne.

Videoja “30%" tregon Hajredinajn të ulur në një karrigë të rehatshme, e cila është një simbol i statusit për burrat në pozita të larta. Qëndrimi i saj tregon se ajo nuk ndihet rehat në të, pothuajse nuk është vendi i saj për t’u ulur aty. Ajo vazhdon me ritualin e gjurmimit të fytyrës sê saj në një fletë letre pandrërprerë. Titulli i veprës është një koment i përfaqësimit prej 30% të grave në Parlamentin e Kosovës. Ndikimi i grave që tashmë janë në institucione, shpesh shikohet nën llupë dhe kritikohet. Hajredinaj me ironi përfaqëson gratë kosovare me ritualin e saj të gjurmimit, duke përcjellë mesazhin tek të gjithë njerëzit, se përpos të gjítha identiteteve që kanë gratë e Kosovës, përtej gruas që punon, kuzhinieres, amvises, nënės dhe dashnores, ato gjithashtu mund të jenë udhëheqëset tuaja. Natyra e një gruaje është e adaptueshme dhe ndryshon në varësi të nevojës, ajo mund të ndërrojë lëkurën dhe të shkarkojë të gjithë negativitetin në mënyrë që të mbetet e pastër dhe të vazhdojë procesin e zhvendosjes së saj.

Teksti: Arta Agani